Mõne nädala eest avaldas Eesti Noorte Peastaabi ülem G. Kalkun üleskutse noortele vabatahtlikuks lennuväe abiteenistuseks. Kutsele järgnes  arvukalt noori ja juba lähemal ajal võime näha oma esimesi noori sini-rohelises lennuväe-abiteenistuslaste vormiriietuses.    Noorte lennuväe-abiteenistus rakendub meie oma kodumaa pinnal lennuväe kaudu.    Lennuväe-abiteenistus on mitmekülgne ja huvitav. Telefoni-, raadio-, sideteenistus ja tegevus masinate juures, samuti abistamine flaki juures vaenlase lennukite tõrjel haarab tegevuse praktilise külje. Lennuväe-abiteenistuslaste rivi kujuneb peamiselt keskkoolide kõrgemate klasside  õpilastest, mille kõrval võib toimuda ka korrapärane koolitöö ja õpilastel osutub võimalikuks kooli lõpetamine.    Toitlustamine, korter, riietus, pesu, jalanõud, haiguskindlustus ja ravi on lennuväe kanda. Noored võivad vanemaid külastada teenistuspuhkuse ja linnalubade saamisega.    Abiteenistuslaste elus on kasvatuslik külg esile tõstetud: alkoholi- ja tubakasaadusi noortele ei anta ega lubata ka nende kasutamist.    Noorte vanemad võivad rahuliku südamega oma noori lennuväe  abiteenistuseks usaldada, kuna noorte eest hoolitsetakse ja aidatakse neid kasvatustöös edasi kõigi käsitleda olevate võimalustega. /.../    Tütarlapsed lennuväe abiteenistuseks võivad endid üles anda ülalnimetatud registreerimiskohtadesse: need, kes on keskkooli kõrgemate klasside õpilased ja kooli lõpetanud, kes pole veel tööle asunud mõnele kindlale kutsealale.